ኢራን ሶርያ ውስጥ በምታደርገው እንቅስቃሴ ቀይ መስመር ማለፏን እስራኤል አስታወቀች
ኢራን ሶርያ ውስጥ በምታደርገው እንቅስቃሴ ቀይ መስመር ማለፏን የእስራኤል ጠቅላይ ሚኒስትር ቤንጃሚን ኔታንያሁ አስታወቁ፡፡ ከሶሞኑ በእስራኤሌ  እና በኢራን መካከል የጦርነት ድብባ ጥላውን የጣለ ይመስላል፡፡ሁለቱ ሀገራት ካለፈው ረቡዕ ጀምሮ ሶርያ ላይ እየተፋጠጡ ነው፡፡ ለሰአታት የዘለቀ የሮኬቶች ተኩስም የተለዋወጡ ሲሆን ክስተቱ በሁለቱ ሀገራት ህዝቦች ላይ ውጥረት መፍጠሩም በመዘገብ ላይ ነው፡፡ የእስራኤል ሚሳይሎች ሶርያ ውስጥ የሚገኙ ወታደራዊ ተቋማትን ትኩረት ያደረገ ሲሆን የጥቃቱ ኢላማ የሆኑት ወታደራዊ ተቋማት በአብዛኛው የኢራን ወታደራዊ ሀይሎች ሶርያ ውስጥ የሚጠቀሙባቸው ተቋማት እንደሆኑ ተነግሯል፡፡ ይህ የሚያመለክተው ደግሞ ሁለቱ ሀገራት መካከል ለረዥም ጊዜ ሲብላላ የከረመ የጠላትነት መንፈስ መኖሩን ያመለክታል፡፡ የወታደራዊ ፍጥጫው መጎልበትን ተከትሎ የእስራኤል ጠቅላይ ሚንስትር ቤንጃሚን ኔታንያሁ ኢራን ሶርያ ውስጥ እያደረገች ያለው ድርጊት የእስራኤልን ቀይ መሰመር እያለፈ በመሆኑ እስራኤል እርምጃ መውሰዷ ተገቢ ነው ብለዋል፡፡የኢራን የውጭ ጉዳይ ሚኒስቴር ወታደራዊ ውጥረቱን ተከትሎ ባወጣው መግለጫ በዚህ ሳምንት የእስራኤል አየር ኃይል ሶሪያ ግዛት ውስጥ ዘልቆ በመግባት ተደጋጋሚ የአየር ድብደባዎች ማካሄዱን አውግዟል፡፡የእስራኤል ጠቅላይ  ሚኒስትር ከእንግሊዟ ጠቅላይ  ሚኒስትር ቴሬሳ ሜይ ጋር ሀሙስ ዕለት በስልክ ባደረጉት ውይይት በሶሪያ ውስጥ ስላለው አለመረጋጋት እና ኢራን  በቀጠናው ባለው አለመረጋጋት ውስጥ አላት ተብሎ በሚታሰበው ሚና ላይ መምከራቸው ታውቋል፡፡ኔታኒያሁ በእስራኤል እና በኢራን መካከል ስላለው ወታዳራዊ  ፍጥጫ ሲያስረዱ እኛ ላይ ጥቃት ለመፈጸም የሚጥር ማንኛውም ወታደራዊ ሀይል ሰባት እጥፍ እርምጃ ይወሰድበታል፤ እኛን ለማጥቃት የተነሳ ማንኛውም ኃይል እራሱ በሚወስደው የመጀመሪያ እርምጃ  ይሰቃያል፤ እያደረግን ያለነው ይህንኑ በመሆኑ በቀጣይም የምናረገው ይሆናል ብለዋል፡፡ የእንግሊዝ መንግስት ሁለቱ ሀገራት ወታደራዊ ፍጥጫቸውን በማርገብ በቀጠናው ሰላም እዲሰፍን ጥሪ አቅርቧል፡፡የአውሮፓ ህብረት ባወጣው ጋዜጣዊ መግለጫ ሁሉም የአከባቢው  ሀገራት    ትዕግስት እንዲያሳዩ እና የአካባቢውን የእድገት ደረጃን ወደ ኋላ የሚያስቀሩ ድረጊቶችን እዳይፈፅሙ አሳስቧል፡፡  ከረቡዕ ዕለት ጀምሮ ከ20 በላይ ሮኬቶችን በኢራን የጦር ሀይሎች ወደ እስራኤል መተኮሳቸው እና አብዛኖቹ ሮኬቶች በእስራኤከል አምካይ ቡድኖች አየር ላይ ሳሉ መክሸፉቸው ተገልጿል፡፡የእስራኤል የመከላከያ ሚኒስትር አቪግዶ ሊበርማን እስራኤል አብዛኛውን በኢራን እና ሶሪያ የሚገኙ  ወታደራዊ መሰረተ ልማት አውታሮችን ደብድባለች፡፡ በእስራኤል ውስጥ ዝናብ ከሆነ በሌላኛው  የጠላት ቀጠና  የጎርፍ መጥለቅለቅ ይኖራል ብለዋል ሚኒስትሩ፡፡የኢራን  መሪዎች ለእስራኤል ክሶች እና ስለወታደራዊ ቀውሱ በዝርዝር ያሉት ነገር ባይኖርም ከሶሪያ ወታደራዊ ምንጮች የተገኙ መረጃዎች ግን እስራኤል በወሰደቻቸው ጥቃቶች  የራዳር ጣቢያዎች፤ የጦር መሣሪያዎች እና የሶርያ የአየር ሀይል  ቁሳቁሶች ላይ  ከባድ ጉዳት  ያደርሳል፡፡ባለፈው ሳምንት ማገባደጃ ላይ የሩሲያው ፕሬዝዳንት ቭላድሚር ፑቲንን የሩሲያን የድል ቀን ምክኒያት በማድረግ ያነጋገሩት የእስራኤሉ ጠቅላይ ሚኒስትር ቤንጃሚን ኔታኒያሁ እስራኤል ከኢራን  ጥቃቶች እራሷን  የመከላከል ግዴታ እና መብት አላት ማለታቸው ይታወሳል፡፡ሩሲያ ከእስራኤል እና ከኢራን ጋር ጥሩ ግንኙነት ያላት ሀገር እንደሆነች ይታወቃል፡፡የሩሲያው ፕሬዝዳንት ቭላድሚር ፑቲን ከኔታኒያሁ ጋር ያደረጉትን ውይይት ተከትሎ ሁኔታው አሳዛኝ እና በጣም አጸያፊ ነው፤ ከእናንተ ጋር ለመወያየት ብቻ ሳይሆን ሁኔታውን ለማለዘብ የሚያስችሉ መፍትሄዎችን ለመፈለግ ትጥራላችሁ ብዬ ተስፋ አደርጋለሁ ብለዋል፡፡ (ሲ ኤን ኤን)